b'\n_START_ARTICLE_\nJogu\xc4\x8di\xc5\xb3 kapinynas\n_START_SECTION_\nVieta\n_START_PARAGRAPH_\n\xc4\xaerengtas pakrant\xc4\x97s auk\xc5\xa1tumos pakra\xc5\xa1tyje, ma\xc5\xbedaug 120 x 110 m dyd\xc5\xbeio, iki 3 m auk\xc5\xa1\xc4\x8dio kalvel\xc4\x97je, pailgoje \xc5\xa1iaur\xc4\x97s ryt\xc5\xb3 \xe2\x80\x93 pietvakari\xc5\xb3 kryptimi. I\xc5\xa1 \xc5\xa1iaur\xc4\x97s ryt\xc5\xb3 ir pietvakari\xc5\xb3 pusi\xc5\xb3 j\xc4\x85 juosia grioviai, i\xc5\xa1 vakar\xc5\xb3 pus\xc4\x97s \xe2\x80\x93 daubos, o ryt\xc5\xb3 pus\xc4\x97je \xe2\x80\x93 up\xc4\x97s sl\xc4\x97nis. Rytinis, pietrytinis ir pietiniai pakra\xc5\xa1\xc4\x8diai apardyti apkas\xc5\xb3, apaug\xc4\x99 med\xc5\xbeiais ir kr\xc5\xabmais. Teritorija dirbama. Anotacinio \xc5\xbeenklo n\xc4\x97ra._NEWLINE_Teritorijos plotas \xe2\x80\x93 0,9274 ha.\n_START_SECTION_\nTyrimai\n_START_PARAGRAPH_\nKapinynas \xc5\xbeinomas nuo 1889\xc2\xa0m. Jame rasti radiniai buvo saugomi Karaliau\xc4\x8diaus muziejuje \xe2\x80\x9ePrussia\xe2\x80\x9c. 1963 m. \xc5\xbevalg\xc4\x97 Lietuvos istorijos institutas (ekspedicijos vadofas Adolfas Tautavi\xc4\x8dius), 1998 m. \xc5\xbevalg\xc4\x97, 1999 ir 2009 m. tyrin\xc4\x97jo Linas Tamulynas._NEWLINE_I\xc5\xa1tirtas 58\xc2\xa0m\xc2\xb2 plotas, aptikti 3 griautiniai kapai su \xc4\xafkap\xc4\x97mis. I\xc5\xa1 j\xc5\xb3 i\xc5\xa1siskyr\xc4\x97 III a. vyro kapas, kuriame rastas ietigalis, dalgel\xc4\x97, gal\xc4\x85stuvas, keraminis puodelis, varini\xc5\xb3 Romos imperijos monet\xc5\xb3, omegos raid\xc4\x97s formos pasidabruota dir\xc5\xbeo sagtis\xc2\xa0\xe2\x80\x93 vienintelis toks radinys Ryt\xc5\xb3 Baltijos valstyb\xc4\x97se. Radinius saugo Lietuvos nacionalinis muziejus. Manoma, kad Jogu\xc4\x8di\xc5\xb3 kapinynas anks\xc4\x8diau vadintas ir Spirki\xc5\xb3 kapinynu._NEWLINE_Kapinynas datuojamas II \xe2\x80\x93 IX a.'